**Tüzet viszek**

**Óravázlat**

**1. Időterv:** 10 perc instrukció + 25 perc gyakorlat +10 perc megvitatás = 45 perc

**2. Javasolt munkaforma:** 4 fős csoportok**,** frontális

**3. Szükséges eszközök és mennyiségük**:

csoportonként : 2 db Szitakötő folyóirat, feladatkártya

rajzlap, vonalas lap, írószerek, színes ceruzák v. zsírkréták

feladatlap (rejtvény), feladatkártya

Egyéb: laptop, JLB,

**4. Leírás:**

**Ráhangolódás:** Tüzet viszek című gyermekdal eléneklése közösen

Szóháló készítése csoportonként: Mi jut eszedbe a tűz szóról? (minden gyereknek más-más színű ceruzája van, a lapot tovább adják egy-egy szó felírása után)

**Főrész:**

1. A Szitakötőfolyóirat 52. számában található Tüzet viszek című írás alapján rejtvény megoldása csoportonként
2. Húzás után minden csoport rajzol egy képet a feladatkártya alapján a szövegben olvasható mondatról:

* „Gyűjtögető, vadászó-halászó ősünk csodálta a zivatarok idején lecsapó tüzet, de rettegett is tőle.”
* „Igen, ez volt az első házi tűzhely, amelyet párjával körül ült, hogy megegyék a parázson sült vadat.”
* „Az ókori Rómában papnők, a Veszta-szüzek őrzik a szent tüzet.”
* „Elődeink tűzhelye - barlangban vagy lakógödörben, épített hajlékban vagy jurtában – mindig a ház középpontját, lelkét jelentette.”
* „Mécsest teszünk ablakunkba halottainknak, hogy hazataláljanak.”

1. A rajzolással egyidőben a csoportok „másik fele” a szövegben található, abból kijelölt szavak felhasználásával verset vagy rövid történetet ír:

***parázs, víz, mennydörgés, tűzhely, lányka, család, lángja, virágvasárnap***

# A 2. és 3. feladat elkészítése alatt zenehallgatás: Igor Sztravinszkij: A Tűzmadár-Szvit (1919-es változat)

**A feladatok megoldásai:** rajzok bemutatása, versek vagy történetek meghallgatása csoportonként

**Lezárás:**

Vélemények megfogalmazása a feladatokról, ki-hogy érezte magát, kinek-melyik feladat, melyik csapat feladatmegoldása tetszett legjobban.

Ég a város, ég a ház is című dal eléneklése közösen kánonban.